BN Aetos (1911)

Aetos () oli Kreikan laivaston Aetos-luokan hävittäjä.

 Valmistus 
Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 2. helmikuuta 1911 nimellä ARA San Luis ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148 000 punnalla liittäen sen laivastoonsa nimellä Aetos.Whitley 1988 s. 153.

 Palvelus 
Ranskan merivoimat valtasi aluksen joulukuussa 1916 ja  otti sen palvelukseensa. Alus palautettiin Kreikalle sotatoimien päätyttyä.Couhat 1974 s. 128-130

Toisen maailmansodan alettua aluksen tehtävänä oli suojata Egeanmeren saarten ja manner-Kreikan välisiä saattuereittejä. Lokakuussa 1940 aluksen päällikkö ilmoitti upottaneensa Skiathoksen edustalla Italian laivaston sukellusveneen, mutta se on myöhemmin todettu virheelliseksi tiedoksi. Vasilefs Georgiosin vaurioiduttua 13. huhtikuuta 1941 Aetoksesta tuli hetkeksi hävittäjien lippulaiva. Kreikan evakuoinnissa alus vetäytyi Kreikan laivaston mukana Aleksandriaan.

Alus oli itäisellä Välimerellä vuoden 1941 loppuun, minkä jälkeen sen kunto ei mahdollistanut toimintaa. Alus lähti 12. marraskuuta Intiaan ja saapui 5. joulukuuta Madrasiin. Aluksen modernisointi päättyi 5. maaliskuuta 1942, jolloin sen aseistus oli modernisoitu. Oltuaan saattuetehtävissä Intian valtamerellä alus palasi 4. huhtikuuta Aleksandriaan. Se suojasi Pohjois-Afrikan rannikon saattueita. Vuoden 1943 lopusta alus oli Port Saidissa vajaalla miehistöllä, koska miehistöjä siirrettiin uusille aluksille. Se poistettiin alusluettelosta 1945.

Lähteet

 Viitteet 

Luokka:Aetos-luokan hävittäjät
Luokka:Kreikkalaiset toisen maailmansodan hävittäjät
Luokka:Cammell Lairdin valmistamat alukset
Luokka:Ranskalaiset ensimmäisen maailmansodan hävittäjät